Trojanska vojna
Trojánska vòjna je po izročilu vojna Ahajcev proti mestu Troja v Mali Aziji, povod zanjo pa je ugrabitev/pobeg Helene, žene špartanskega kralja Menelaja s Parisom, sinom trojanskega kralja Priama. Trojanska vojna igra osrednjo vlogo v grški mitologiji. Pripoveduje jo cikel epskih pesnitev, od katerih sta le dve, Homerjevi "Iliada" in "Odisej", v celoti ohranjeni. "Iliada" opisuje obdobje štirih dni in dveh noči desetega leta vojne, "Odiseja" pa potovanje enega od ahajskih vodij, Odiseja, domov. Ostale dele zgodbe so v različnih inačicah obdelali poznejši grški epski pisci ter rimski pesniki, kot sta Vergilij v svoji "Eneidi" in Ovidij Naso v "Metamorfozah".